《歇剑州武莲寺》
明代·苏葵

剑阁西头般若开，乱峰如画拥禅台。幡摇落日无鸦过，门掩寒天有客来。

煮茗斋厨通活水，烧香炉火热残灰。山僧也解谈今古，漫笑姜维不是才。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。